Ithakan arkeologinen museo

Ithakan arkeologinen museo () on arkeologinen museo Vathýn kylässä Ithakan saarella Kreikassa. Se esittelee saarelta löydettyä pääosin antiikin aikaista esineistöä.

Museo rakennettiin 1960-luvulla. Museorakennukseen kuuluu vestibyyli ja kolme näyttelysalia. Se sijaitsee saaren pääkylän Vathýn itäosassa lähellä katedraalia. Saarella toimii myös Stavróksen arkeologinen museo.

 Kokoelmat  

Museo käsittää löytöjä kaivauksista eri puolilta saarta, pääosin saaren eteläosasta, mukaan lukien Aetós, Pisaetóksen (Píso Aetós) Apollonin pyhäkkö, Kióni ja Vathý, mutta myös joistakin pohjoisosan kohteista. Esineet ajoittuvat pääosin geometriselta kaudelta roomalaiselle kaudelle. Varhaisimmat esineet ovat peräisin mykeneläiseltä kaudelta. Kokoelmiin kuuluu erityisesti geometrisen kauden keramiikkaa. Keramiikan (yli 1 000 esinettä) lisäksi kokoelmissa on muun muassa hautakiviä, pronssi- ja norsunluuesineitä ja pieniä figuriineja sekä muita kulttiesineitä.

 Lähteet 

 Aiheesta muualla 

Luokka:Ithaka
Luokka:Kreikan arkeologiset museot